Nolan frumsýndi Tenet kitlu í Bandaríkjunum 2. ágúst 2019 12:15 Kvikmyndaleikstjórinn Christopher Nolan hefur birt fyrstu kitluna fyrir næstu mynd sína Tenet . Breska blaðið . The Independent segir frá því að bíógestir í Bandríkjunum , sem mættir voru til að horfa á nýju Fast & Furious : Hobbs & Shaw myndina , hefðu orðið þeirrar óvæntu ánægju aðnjótandi að sjá 40 sekúndna bút , úr njósnamynd Nolan , sem frumsýnd verður í júlí á næsta ári . Tenet leikarar ásamt leikstjóranum Christopher Nolan . Kitlunni , sem enn er ekki komin á netið , er lýst sem ráðgátu . Í henni sáu bíógestir aðalleikarann John David Washington ( BlacKkKlansman ) , vera að rannsaka tvö kúlugöt í rúðu . „ Það er kominn tími á nýja aðalpersónu , “ stóð á skjánum , og svo sást Washington , íklæddur búningi óeirðalögreglumanna , í ýmsum svipuðum hreyfingum . „ Það er kominn tími á nýja herferð . “ Búturinn endar á því Washington sést með súrefnisgrímu , rétt áður en merki myndarinnar , skrifað „ TENƎꓕ “ birtist á tjaldinu , og þar með hægt að lesa það bæði afturábak og á hvolfi . Í kitlunni er klár tilvísiun í tímahugtakið , auk þess sem leikið hafa út myndbönd þar sem svo virðist sem leikstjórinn sé að reyna að taka kvikmyndina upp afturábak . Það er amk. ljóst nú þegar að Tened verður jafn hugarvíkkandi og djörf og fyrri myndir hans , Inception og Interstellar . Samkvæmt fyrri fréttum sem ættaðar eru úr eistneska miðlinum ERR , Estonian Public Broadcasting , þá er framleiðslukostnaður myndarinnar 225 milljónir bandaríkjadala , sem þýðir að myndin verður ein allra dýrasta kvikmynd allra tíma . Frumsýning hér á Íslandi og annars staðar er áætluð 17. júlí , 2020 . Enn er óljóst hvenær Warner Bros . framleiðslufyrirtækið hyggst skella kitlunni á netið .